जालंधर निवासी से चरस बरामद
सुंदरनगर | सुंदरनगरपुलिस ने एनएच-21 पर 692 ग्राम चरस सहित दो लोगों को गिरफ्तार किया है। पुंघ में थाना प्रभारी सुंदरनगर लोकेंद्र नेगी के दिशा-निर्देशानुसार सब इंस्पेक्टर मनमोहन सिंह की अगवाई में नाका लगाया गया। इस दौरान उन्होंने 692 ग्राम चरस सहित दो लोगों को गिरफ्तार किया। पंजाब रोडवेज की मनाली से चंडीगढ़ जा रही बस को चैकिंग के लिए रोका गया। बस में सवार नीरज और अश्वनी निवासी विकासनगर जालंधर के बैग की तलाशी ली तो उसमें से 692 ग्राम चरस बरामद की गई। मामले की पुष्टि डीएसपी सुंदरनगर संजीव भाटिया ने की है। दोनों को मंगलवार को सुंदरनगर न्यायालय में पेश किया जाएगा।
bho_Deva hin_Deva